తెలంగాణలో మహిళా తహసీల్దార్ దారుణహత్య WATCH LIVE TV
టెస్టు ర్యాంకింగ్స్‌లో కోహ్లీనే నెం.1.. పుజారా 3
బౌలర్ల ర్యాంకింగ్స్‌లో దక్షిణాఫ్రికా ఫాస్ట్ బౌలర్ కగిసో రబాడ 849 పాయింట్లతో అగ్రస్థానాన్ని చేజార్చుకోగా.. ఆస్ట్రేలియా పేసర్ పాట్ కమిన్స్ 878 పాయింట్లతో నెం.1 స్థానానికి ఎగబాకాడు. 2006 తర్వాత ఓ ఆస్ట్రేలియా ఫాస్ట్ బౌలర్ ఈ ఘనత సాధించడం ఇదే తొలిసారి.
Samayam Telugu | Updated:
Feb 17, 2019, 06:54PM IST
హైలైట్స్
టెస్టు ర్యాంకింగ్స్‌‌లో అగ్రస్థానంలో కొనసాగుతున్న విరాట్ కోహ్లి
13ఏళ్ల తర్వాత మళ్లీ ఆస్ట్రేలియా బౌలర్‌కి నెం.1 ర్యాంక్
ఆల్‌రౌండర్ జాబితాలో రవీంద్ర జడేజాకి టాప్-5లో చోటు
ప్రపంచకప్ నేపథ్యంలో.. జూలై వరకూ టెస్టులకి దూరంగా భారత్
భారత్ జట్టు గత కొద్దిరోజులుగా టెస్టు మ్యాచ్‌లు ఆడనప్పటికీ ర్యాంకింగ్స్‌లో కెప్టెన్ విరాట్ కోహ్లీ తన అగ్రస్థానాన్ని కాపాడుకోగలిగాడు. అంతర్జాతీయ క్రికెట్ కౌన్సిల్ ( ఐసీసీ ) ఈరోజు ప్రకటించిన టెస్టు ర్యాంకింగ్స్‌లో 922 పాయింట్లతో విరాట్ కోహ్లీ నెం.1 స్థానంలో నిలవగా.. చతేశ్వర్ పుజారా 881 పాయింట్లతో మూడో స్థానంలో నిలిచాడు. న్యూజిలాండ్ కెప్టెన్ కేన్ విలియమ్సన్ 897 పాయింట్లతో రెండో స్థానంలో కొనసాగుతున్నాడు. జూలై వరకూ భారత్ జట్టు టెస్టు మ్యాచ్‌ ఆడే అవకాశం లేకపోగా.. టీమిండియా నుంచి కోహ్లీ, పుజారా మాత్రమే టాప్-10లో కొనసాగుతున్నారు.
ర్యాంకింగ్స్‌లో ఈరోజు గణనీయమైన మార్పు అంటే.. శ్రీలంక తాజా సంచలనం కుశాల్‌. దక్షిణాఫ్రికాతో నిన్న జరిగిన టెస్టు మ్యాచ్‌లో ఓటమి దిశగా వెళ్తున్న శ్రీలంక జట్టుని పెరీరా (153 నాటౌట్‌: 200 బంతుల్లో 12x4, 5x6) అసాధారణ శతకంతో ఒంటిచేత్తో గెలిపించాడు. దీంతో.. ఏకంగా 58 స్థానాలు ఎగబాకిన పెరీరా.. 40వ స్థానంలో నిలిచాడు.
బౌలర్ల ర్యాంకింగ్స్‌లో దక్షిణాఫ్రికా ఫాస్ట్ బౌలర్ కగిసో రబాడ 849 పాయింట్లతో అగ్రస్థానాన్ని చేజార్చుకోగా.. ఆస్ట్రేలియా పేసర్ పాట్ కమిన్స్ 878 పాయింట్లతో నెం.1 స్థానానికి ఎగబాకాడు. 2006 తర్వాత ఓ ఆస్ట్రేలియా ఫాస్ట్ బౌలర్ ఈ ఘనత సాధించడం ఇదే తొలిసారి. అప్పట్లో మెక్‌గ్రాత్ ఈ నెం.1 ర్యాంక్ అందుకున్నాడు. ఆల్‌రౌండర్ జాబితాలో రవీంద్ర జడేజా మూడో స్థానంలో కొనసాగుతున్నాడు.